איבון בישופ

איבון מיליסנט מהאלה בישופ (אנגלית: Yvonne Millicent Mahala Bishop; נפטרה ב-2015) הייתה סטטיסטיקאית אמריקנית. היא נודעה בזכות הספר הקלאסי שכתבה על ניתוח רב משתני של נתונים קטגוריים (בשיתוף פעולה עם סטיב פיינברג ופול הולנד), וכן בזכות מחקריה על האפקטים הבריאותיים של חומרי הרדמה וכן של זיהום אוויר.

קריירה
לא נותר מידע רב על תחילת דרכה של בישופ במדע. היא קיבלה תואר דוקטור מאוניברסיטת הארווארד ב-1967. עבודת הדוקטורט שלה עסקה בניתוח לוחות שכיחות רב ממדיים, בהדרכתו של פרדריק מוסטלר. בזמן לימודיה הייתה מעורבת גם במחקר על האפקטים הבריאותיים של חומרי הרדמה, ולצורך זה שהתה זמן מה בסטנפורד.

לאחר סיום לימודי הדוקטורט היא עבדה במכון לחקר הסרטן בילדים, וכן הייתה חברת הסגל האקדמי של בית הספר לבריאות הציבור של אוניברסיטת הרווארד, שם היא הובילה מחקר רב השפעה שבדק את ההשפעה של זיהום האוויר על בריאות הציבור. במהלך עבודתה שם הניחה את היסודות של תאוריית המודלים הלוג-ליניאריים לניתוח משתנים איכותיים. ב-1982 עברה לוושינגטון שם עבדה במשרד האנרגיה של ארצות הברית.

בישופ נבחרה לעמיתה של האיגוד האמריקני לסטטיסטיקה בשנת 1975.

קישורים חיצוניים 

 Dr. Yvonne M. Bishop", Paid death notices, The Washington Post, 2015-06-06"
 Reviewed Work: Discrete Multivariate Analysis: Theory and Practice by Y. M. M. Bishop, S. E. Fienberg, P. W. Holland Review by: Shelby J. Haberman The Annals of Statistics Vol. 4, No. 4 (Jul., 1976), pp. 817-820

סטטיסטיקאיות אמריקאיות
אמריקאיות שנולדו ב-1925
אמריקאיות שנפטרו ב-2015
אמריקאים שנפטרו ב-2015